CELEX: 22017D1877
Language: fi
Date: 2016-03-18 00:00:00
Title: ETA:n sekakomitean päätös N:o 47/2016, annettu 18 päivänä maaliskuuta 2016, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta [2017/1877]

19.10.2017   
               
               
                  FI
               
               
                  Euroopan unionin virallinen lehti
               
               
                  L 270/13
               
            ETA:n SEKAKOMITEAN PÄÄTÖS
      N:o 47/2016,
      annettu 18 päivänä maaliskuuta 2016,
      ETA-sopimuksen liitteen II (Tekniset määräykset, standardit, testaus ja varmentaminen) muuttamisesta [2017/1877]
      ETA:n SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
      sekä katsoo seuraavaa:
      
                  (1)
               
               
                  Euroopan parlamentin ja neuvoston asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmien vahvistamisesta annetun asetuksen (EU) N:o 231/2012 liitteen muuttamisesta etyylilauryyliarginaatin (E 243) eritelmän osalta 28 päivänä syyskuuta 2015 annettu komission asetus (EU) 2015/1725 (1) olisi otettava osaksi ETA-sopimusta.
               
            
                  (2)
               
               
                  Euroopan parlamentin ja neuvoston asetuksen (EY) N:o 1333/2008 liitteen II ja komission asetuksen (EU) N:o 231/2012 liitteen muuttamisesta suolassa ja ruokasuolavalmisteissa paakkuuntumisenestoaineena käytettävän rautatartraatin osalta 28 päivänä syyskuuta 2015 annettu komission asetus (EU) 2015/1739 (2) olisi otettava osaksi ETA-sopimusta.
               
            
                  (3)
               
               
                  Tämä päätös koskee elintarvikkeisiin liittyvää lainsäädäntöä. Elintarvikkeita koskevaa lainsäädäntöä ei sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia, kuten ETA-sopimuksen liitteessä II olevan XII luvun johdannossa täsmennetään. Tätä päätöstä ei näin ollen sovelleta Liechtensteiniin.
               
            
                  (4)
               
               
                  Sen vuoksi ETA-sopimuksen liite II olisi muutettava,
               
            ON HYVÄKSYNYT TÄMÄN PÄÄTÖKSEN:
      1 artikla
      Muutetaan ETA-sopimuksen liitteessä II oleva XII luku seuraavasti:
      
                  1.
               
               
                  Lisätään 54zzzzr kohtaan (Euroopan parlamentin ja neuvoston asetus (EY) N:o 1333/2008) luetelmakohta seuraavasti:
                  
                              ”—
                           
                           
                              
                                 32015 R 1739: komission asetus (EU) 2015/1739, annettu 28 päivänä syyskuuta 2015 (EUVL L 253, 30.9.2015, s. 3).”
                           
                        
            
                  2.
               
               
                  Lisätään 69 kohtaan (komission asetus (EU) N:o 231/2012) luetelmakohdat seuraavasti:
                  
                              ”—
                           
                           
                              
                                 32015 R 1725: komission asetus (EU) 2015/1725, annettu 28 päivänä syyskuuta 2015 (EUVL L 252, 29.9.2015, s. 12).
                           
                        
                              —
                           
                           
                              
                                 32015 R 1739: komission asetus (EU) 2015/1739, annettu 28 päivänä syyskuuta 2015 (EUVL L 253, 30.9.2015, s. 3).”
                           
                        
            2 artikla
      Asetusten (EU) 2015/1725 ja (EU) 2015/1739 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
      3 artikla
      Tämä päätös tulee voimaan 19 päivänä maaliskuuta 2016, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
      4 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
      
         Tehty Brysselissä 18 päivänä maaliskuuta 2016.
         
            
               ETA:n sekakomitean puolesta
            
            
               Puheenjohtaja
            
            Claude MAERTEN
         
      
      
         (1)  EUVL L 252, 29.9.2015, s. 12.
      
         (2)  EUVL L 253, 30.9.2015, s. 3.
      
         (*1)  Valtiosäännön asettamista vaatimuksista ei ole ilmoitettu.